Paulīne Kļaviņa
Paulīne Kļaviņa (lībiešu: Poulīn Kļaviņ, dzimusi Zēberga 1918. gada 19. janvārī, mirusi 2001. gada 2. septembrī) bija lībiešu kultūras darbiniece, dzejniece un tulkotāja. Pēc Otrā pasaules kara pārcēlās uz Rīgu, kur strādāja par šuvēju. Viena no lībiešu folkloras grupas "Līvlist" dibinātājām un dziedātājām. Viņa savās dzimtajās mājās, Vaides ciema "Ozolniekos", izveidoja plašu lībiešu sadzīves priekšmetu, zvejas un darbarīku kolekciju, kas tagad apskatāma Brīvdabas muzejā.